62019TO0839_INF
Διάταξη του Γενικού Δικαστηρίου (δέκατο τμήμα) της 15ης Ιουλίου 2020 –Koopman International κατά EUIPO – Tinnus Enterprises και Mystic Products (Εξοπλισμός για τη διανομή υγρών)
(Υπόθεση T‑839/19)
«Προσφυγή ακυρώσεως – Κοινοτικό σχέδιο ή υπόδειγμα – Διαδικασία για την κήρυξη ακυρότητας – Καταχωρισμένο κοινοτικό σχέδιο ή υπόδειγμα που απεικονίζει εξοπλισμό για τη διανομή υγρών – Αναστολή της διαδικασίας ενώπιον του τμήματος προσφυγών – Πράξη μη δεκτική προσφυγής – Προπαρασκευαστική πράξη – Απαράδεκτο»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Δεν εμπίπτουν
(Άρθρο 263 ΣΛΕΕ)
(βλ. σκέψεις 20-22, 27)
2.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Απόφαση του τμήματος προσφυγών του Γραφείου με την οποία αναστέλλεται η διαδικασία προσφυγής εν αναμονή οριστικής αποφάσεως του Γενικού Δικαστηρίου σε υπόθεση που είναι ικανή να επηρεάσει την εκκρεμούσα διαδικασία – Δεν εμπίπτει
(Άρθρο 263 ΣΛΕΕ· κανονισμός 6/2002 του Συμβουλίου, άρθρο 61 § 1)
(βλ. σκέψεις 25, 26, 28)
Αντικείμενο
Προσφυγή κατά της προσωρινής αποφάσεως του τρίτου τμήματος προσφυγών του EUIPO της 18ης Σεπτεμβρίου 2019 (υπόθεση R 1006/2018‑3), σχετικά με διαδικασία κηρύξεως ακυρότητας μεταξύ, αφενός, των Mystic Products Import & Export και Koopman International και, αφετέρου, της Tinnus Enterprises.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Η Koopman International BV φέρει τα δικαστικά έξοδά της καθώς και τα έξοδα στα οποία υποβλήθηκαν το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) και η Tinnus Enterprises LLC.